વસ્ત્રોના રંગોમાં ઘણા ફેરફારો આવી રહ્યા છે. રાસાયણિક રંગોવાળા ભડકીલા રંગો આવી રહ્યા છે. પ્રિન્ટના રંગો પણ પહેલાં કલ્ચર આધારિત હતા તે યાંત્રિક બન્યા અને ભડકીલા થયા છે, કારણ કે પહેલાં વેજિટેબલ ડાઇ વાપરતા એટલે રંગ થોડો આછો રહેતો. આ તો નકારાત્મક ફેરફારની વાત થઈ. હકારાત્મક ફેરફાર વિશે વાત કરતાં ડૉ.રવિ જોશી કહે છે, “પહેલાં શ્વેત રંગને વિધવા માટે, બેસણા માટે જ પસંદ કરાતો તેને બદલે હવે કપડાંમાં તેનો ઉપયોગ વધ્યો છે, આ ફેશનમાં આવેલો એક મહત્ત્વપૂર્ણ બદલાવ ગણાય.”